text: Heri Ziska, kropsligur venjari, stóð fyri royndunum. Endamálið var at síggja, hvussu hvør einstakur spælari er fyri kropsliga og hvat spælarin kann arbeiða við, fyri at mennast sum hondbóltsspælari.
text: #000001
text: Byrjað var við CMJ, ið er ein hoppiroynd, sum hevur til endamáls at finna útav, hvussu skjótt spælararin kann menna megi í beinunum. Størri megi gevur hægri lop, spælarin kemur skjótari upp í ferð, hevur lættari við at bróta gjøgnum verjuna og somuleiðis steðga einum álopsspælara. Sterkir, lættir og limalangir spælarar hava fyrimun.
text: #000003
text: Síðan var kvikleiki kannaður, har spælarin skuldi renna og sjey ferðir skifti kós. Ein spælari, ið er kvikur á beinunum, hevur lættari við at snýta verjuna og steðga álopsspælara.
text: #000004
text: Triðja royndin var snarrenning, ið er eitt gott barometur at síggja, hvussu skjótt spælarin kann fara í álop ella renna aftur í verju. Mátað varð á 5, 10, 20 og 30 metrum. Valt varð at seta mátara upp á hesum fýra longdum, fyri at síggja, hvussu skjótt spælarin kemur upp í ferð og hvussu skjótt hann megnar at renna. Spælari við høgari toppferð vil alt annað líka hava lættari við at økja um ferðina eftir fyrstu fimm metrarnar.
text: #000005
text: Tað er ein fyrimunur at hoppa høgt, vera kvikur og renna skjótt, men einki av hesum kemur til sín rætt, um ein spælari ikki er úthaldin, er treystur. Tí var síðsta og fjórða roynd ein YO-YO roynd, har einstaki spælarin skuldi renna 20 metrar aftur og fram við støðugt hægri ferð, uttan at fáa nøktandi hvíld millum renningarnar. Tíðin fyri hvørja renning styttist so hvørt, til ongin spælari megnar at renna teinin innan ásettu tíðina.
text: #000006